als_Latn dik_Latn sag_Latn
Në një stadium të boshatisur, vendos një penallti e fituar nga Gëtce dhe shndërruar në gol nga shoku i skuadrës. Në pjesën e dytë, Nojer bën mrekullinë
Nuk kishte nisur mirë aventura e Bajernit në Moskë, në transfertën ndaj CSKA-së, me zjarrin e rënë në hotelin ku është akomoduar dhe të ftohtit në rrugë, por ka përfunduar më së miri dhe me tri pikë të arta. Firma ka ardhur nga dyshja Gëtce-Myler. i pari krijon dhe fiton me meritë një penallti, ndërsa i dyti e transformon në gol. Një gol që ka peshë, sepse gjermanët administrojnë, me kontrollin e topit dhe pasimet e shumta, por sidomos nëpërmjet Nojerit, që është një garanci. Një penallti e fituar me zgjuarsi nga heroi i Gjermanisë në Botërorin e fituar, pasi Gëtce arriti që të shmangte mbrojtësit dhe depërtoi në zonë, por aty e penguan nga mbrapa dhe me të drejtë gjyqtari akordoi 11-të metërsh.
Në fakt, pas golit të pësuar, CSKA ka rastet më të mira për të shënuar, me Musa që i vetëm përballë portierit të Kombëtares, pasi shmang Benatian, u hipnotizua dhe ia dërgoi në trup. Edhe Eremenko provoi një goditje të bukur të harkuar, por pjesa e kryqëzimit mes tranversës dhe shtyllës pingule ishte ajo që e pengoi. Në fund, disa tentativa, por sporadike, ndërsa Bajerni mori një sukses të rëndësishëm që e ngjit në vend të parë të grupit.
Guardiola: Pritëm dhe goditëm, s’ishte e lehtë
Pep Guardiola, trajneri i Bajernit, pas ndeshjes, u duk i kënaqur nga suksesi, por jo nga atmosfera që mungoi: “Ndeshje e vështirë, sepse ata u mbrojtën. Por, djemtë u treguan të kujdesshëm dhe sigurisht që priten momentin e duhur, për të goditur. Tri pikë të rëndësishme në një ndeshje pa tifozë. Futbolli është për ata, jo për ne”.
Myler, penalltitë në “kufi të shkencës”!
Tomas Myler ka qenë vendimtar dje me penalltinë që i dha suksesin Bajernit ndaj CSKA-së së Moskës. Në adresën zyrtare të Bajernit ja se si u shpreh ai: “Teknika ime tek goditjet e penalltive është në kufi të fizikës, jam i vetëdijshëm. Por, deri sa shënoj, atëherë më shkon për shtat”. Më pas, sulmuesi është ndalur edhe tek ndeshja: “E ëvshtirë të luash pa tifozë, por sidomos kundër një ekipi që mbyllej mirë mbrapa. Bajerni, megjithatë, është në rrugën e spektaklit”.
Rumenige: Fitore e bukur, por sa anormale
Karl-Hainz Rumenige, presidenti honorifik i Bajernit, ka folur pas suksesit në Moskë të ekipit: “Ishte një ndeshje e çuditshme, pa atmosferë dhe pa emocione. Mund të jemi të kënaqur që fituam, sepse pjesa tjetër mund të quhet një ndeshje anormale”. Më pas, Rumenige është shprehur se Champions të dhuron emocione, por nuk është kurrë e lehtë të fitosh, kundër kujtdo.
als_Latn als_Latn als_Latn als_Latn als_Latn als_Latn als_Latn als_Latn als_Latn